Tugu Parang Kamang dan Parang Manggopoh

Tugu Parang Kamang dan Parang Manggopoh adolah bangunan cagar budaya nan ado di Kota Bukittinggi, Sumatra Barat. Tugu ko dibuek dek pihak Balando untuak manganang prajuriknyo nan maningga katiko Parang Balastiang di daerah Kamang jo Manggopoh nan tajadi pado tanggal 15 Juni 1908.

Bangunan tugu iko talatak tapek di halaman SMK Genus Farmasi Bukittinggi. Pamilik Tugu Paringatan Parang Kamang jo Parang Manggopoh kini adolah Negara (Pemerintah Kota Bukittinggi), dan dikelola dek Pemerintah Kota Bukittinggi.

Lokasi 
Tugu paringatan ko barado tapek di Jalan Sudirman, Kalurahan Sapiran, Kecamatan Aur Birugo XIII, Kota Bukittinggi, Provinsi Sumatra Barat. Untuak dapek ka lokasi sangek mudah karano tapek di tapi jalan gadang manuju pusek karamaian Kota Bukittinggi.

Sijarah 
Tugu Parang Kamang dan Parang Manggopoh ko dibuek dek pihak Balando sabagai monumen untuak manganang prajuriknyo nan gugur katiko baparang malawan urang Kamang jo urang Manggopoh salamo Parang Belastiang di daerah Kamang jo Manggopoh pado tanggal 15 Juni 1908.

Tugu iko tabuek dari beton nan tabagi manjadi duo bagian. Bagian ateh babantuak karucuik nan manjulang ka ateh dan bagian bawah babantuak sagi ampek. Pado bagian segi ampek, ditangah-tangahnyo tadapek inskripsi babahaso Balando nan babunyi "Gedenknaald Ter Herdengking Aan Gesnenvelden Te Kamang En Manggopoh Opstand 15 Juni 1908", nan artinyo "Manganang paristiwa Parang Kamang jo Manggopoh nan tajadi pado 15 Juni 1908

Galeri Poto-poto

Rujuakan 

Artikel Wiki Basamo